CELEX: C2007/170/24
Language: sk
Date: 2007-07-21 00:00:00
Title: Vec C-241/07: Návrh na začatie prejudiciálneho konania, ktorý podal Riigikohus (Estónsko) 21. mája 2007 – JK Otsa Talu OÜ/Põllumajanduse Registrite ja Informatsiooni Amet (PRIA)

21.7.2007   
            
            
               SK
            
            
               Úradný vestník Európskej únie
            
            
               C 170/13
            
         Návrh na začatie prejudiciálneho konania, ktorý podal Riigikohus (Estónsko) 21. mája 2007 – JK Otsa Talu OÜ/Põllumajanduse Registrite ja Informatsiooni Amet (PRIA)
   (Vec C-241/07)
   (2007/C 170/24)
   Jazyk konania: estónčina
   Vnútroštátny súd, ktorý podal návrh na začatie prejudiciálneho konania
   Riigikohus
   Účastníci konania pred vnútroštátnym súdom
   
      Žalobca: JK Otsa Talu OÜ
   
      Žalovaný: Põllumajanduse Registrite ja Informatsiooni Amet (PRIA)
   Prejudiciálne otázky
   
               1.
            
            
               Je v súlade s cieľom podpory pre agroenvironmentálne opatrenia podľa článkov 22 až 24 nariadenia Rady (ES) č. 1257/1999 (1) zo 17. mája 1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) a ktorým sa menia a rušia niektoré nariadenia,
               
                           a)
                        
                        
                           ak sa neustále poskytuje podpora len takým žiadateľom, ktorým bolo už minulý rozpočtový rok v rámci príslušného programu vydané rozhodnutie o poskytnutí podpory pre agroenvironmentálne opatrenia a ktorí v súvislosti s agroenvironmentálnymi opatreniami prevzali záväzok,
                           alebo
                        
                     
                           b)
                        
                        
                           ak v každom rozpočtovom roku sú podporovaní aj noví žiadatelia, ktorí sú ochotní prevziať záväzok environmentálne priaznivej výroby a ktorí na základe toho prispôsobia svoju výrobu stanoveným požiadavkám?
                        
                     
         
               2.
            
            
               Ak je odpoveďou na prvú otázku alternatíva b), umožňuje v takomto prípade článok 24 ods. 1 v spojení s článkom 37 ods. 4 a článkom 39 nariadenia Rady (ES) č. 1257/1999 členskému štátu vtedy, keď v rámci programu vyjde najavo, že na pridelenie vyššie uvedenej podpory už nie je dostatok rozpočtových prostriedkov,
               
                           a)
                        
                        
                           zmeniť pôvodné právne predpisy a požiadavky týkajúce sa predloženia žiadosti a poskytnutia podpory na agroenvironmentálne opatrenia a stanoviť, že o podporu možno žiadať len vtedy, keď žiadateľovi bolo v minulom rozpočtovom roku vydané rozhodnutie o poskytnutí podpory a z tohto dôvodu žiadateľ podlieha právoplatnému záväzku environmentálne priaznivej výroby,
                           alebo
                        
                     
                           b)
                        
                        
                           v rovnakom pomere znížiť podpory všetkým žiadateľom, ktorí spĺňajú požiadavky pre podporu na agroenvironmentálne opatrenia?
                        
                     
         
      (1)  Ú. v. ES L 160, s. 80; Mim. vyd. 03/025, s. 391.